Mobile Cash : MyMo MyCard
โดย...บุญสน เจนชัยมหกุล รองผู้อำนวยการธนาคารออมสินอาวุโสหัวข้อสุดฮิตในวงสนทนาและแชร์กันอย่างแพร่หลายในสื่อโซเชียลขณะนี้ คงหนีไม่พ้น การเปิดตัว MyMo MyCard ของธนาคารออมสินที่ทำให้โมบายแบงก์กิ้งเบิกเงินสดได้ ถึงแม้ว่าจะไม่ใช่ธนาคารแห่งแรกในโลกที่เปิดให้บริการในรูปแบบนี้ แต่ก็น่าจะเป็นธนาคารแห่งแรกในภูมิภาคเอเชีย นวัตกรรมนี้สร้างความตื่นเต้นที่เทียบเคียงได้กับการเริ่มเปิดบริการเอทีเอ็มในประเทศไทยเมื่อ 33 ปีที่แล้ววัฒนธรรมสมาร์ทโฟน ทำให้พฤติกรรมผู้บริโภคเปลี่ยนแปลงไป โดยเฉพาะอย่างยิ่งการไม่ยอมให้สมาร์ทโฟนห่างกายจนแทบเรียกได้ว่าเป็นอวัยวะส่วนหนึ่ง เราได้เห็นผู้คนมากมายที่หากว่าลืมกระเป๋าสตางค์และสมาร์ทโฟน จะฉุกใจได้ในระยะทางไม่เกิน 10 ก้าวจากบ้าน ในขณะที่จะเดินกลับไปหยิบโทรศัพท์ แต่กลับมองข้ามกระเป๋าสตางค์ที่วางไว้ด้วยกัน ทำให้อยู่ในสถานการณ์ที่ไม่มีทั้งบัตรและเงินสดสำหรับใช้จ่ายในชีวิตประจำวัน ต้องหยิบยืมจากบุคคลรอบข้าง ความยากลำบากในการใช้ชีวิตในวันนั้นยากที่คนที่ไม่ประสบเหตุด้วยตนเองจะเข้าใจได้ลึกซึ้งหลายคนอาจไม่เคยทราบว่าแอปบนสมาร์ทโฟนเป็นระบบที่มีความปลอดภัยสูงเสียยิ่งกว่าระบบความปลอดภัยของบัตรเอทีเอ็มที่ใช้ก
21 มี.ค. 2560

โดย...บุญสน เจนชัยมหกุล รองผู้อำนวยการธนาคารออมสินอาวุโสหัวข้อสุดฮิตในวงสนทนาและแชร์กันอย่างแพร่หลายในสื่อโซเชียลขณะนี้ คงหนีไม่พ้น การเปิดตัว MyMo MyCard ของธนาคารออมสินที่ทำให้โมบายแบงก์กิ้งเบิกเงินสดได้ ถึงแม้ว่าจะไม่ใช่ธนาคารแห่งแรกในโลกที่เปิดให้บริการในรูปแบบนี้ แต่ก็น่าจะเป็นธนาคารแห่งแรกในภูมิภาคเอเชีย นวัตกรรมนี้สร้างความตื่นเต้นที่เทียบเคียงได้กับการเริ่มเปิดบริการเอทีเอ็มในประเทศไทยเมื่อ 33 ปีที่แล้ววัฒนธรรมสมาร์ทโฟน ทำให้พฤติกรรมผู้บริโภคเปลี่ยนแปลงไป โดยเฉพาะอย่างยิ่งการไม่ยอมให้สมาร์ทโฟนห่างกายจนแทบเรียกได้ว่าเป็นอวัยวะส่วนหนึ่ง เราได้เห็นผู้คนมากมายที่หากว่าลืมกระเป๋าสตางค์และสมาร์ทโฟน จะฉุกใจได้ในระยะทางไม่เกิน 10 ก้าวจากบ้าน ในขณะที่จะเดินกลับไปหยิบโทรศัพท์ แต่กลับมองข้ามกระเป๋าสตางค์ที่วางไว้ด้วยกัน ทำให้อยู่ในสถานการณ์ที่ไม่มีทั้งบัตรและเงินสดสำหรับใช้จ่ายในชีวิตประจำวัน ต้องหยิบยืมจากบุคคลรอบข้าง ความยากลำบากในการใช้ชีวิตในวันนั้นยากที่คนที่ไม่ประสบเหตุด้วยตนเองจะเข้าใจได้ลึกซึ้งหลายคนอาจไม่เคยทราบว่าแอปบนสมาร์ทโฟนเป็นระบบที่มีความปลอดภัยสูงเสียยิ่งกว่าระบบความปลอดภัยของบัตรเอทีเอ็มที่ใช้การระบุตัวตนแบบสองปัจจัย (Two-Factors) หมายความว่า บุคคลอื่นจะแสดงตนแทนเราได้จะต้องได้ไปทั้งบัตรและรหัส แต่ที่ผ่านมาเราคงได้ทราบถึงการคัดลอกข้อมูลบนบัตรและแอบบันทึกรหัส ทำให้ผู้ไม่หวังดีสามารถแสดงตนแทน ทั้งที่บัตรยังอยู่กับตัวเรา กลายเป็นว่าบัตรที่คัดลอกทำหน้าที่ในการแสดงตนได้ทั้งที่บัตรที่เรามีอยู่ก็ยังคงใช้งานได้ ยากที่เราจะทราบได้ว่ามีบัตรอีกใบในมือของมิจฉาชีพ แต่ด้วยระบบของสมาร์ทโฟน เมื่อไรก็ตามที่ท่านใช้งานโทรศัพท์ไม่ได้หรือเข้าสู่โมบายแบงก์กิ้งไม่ได้ ท่านต้องฉุกใจแล้วครับว่ามีใครใช้โทรศัพท์ของท่านอยู่หรือไม่นอกเหนือจากการใช้โมบายแบงก์กิ้งจะทำให้เราทราบถึงข้อมูลของเรากับธนาคารอย่างเป็นปัจจุบันและทำรายการของเราได้เช่นเดียวกับพนักงานของธนาคาร (ยกเว้นรายการเงินสด) แต่ละธนาคารทั่วโลกกำลังก้าวข้ามไปอีกระดับด้วยการทำให้โมบายแบงก์กิ้งสามารถให้บริการเงินสดได้ หน้าจอเอทีเอ็มหลายชั้นหลายขั้นตอนกว่าจะถึงธุรกรรมที่เราต้องการแม้ว่าจะเป็นแค่การถอนด่วน ถูกจำลองมาอยู่บนสมาร์ทโฟนทำให้เราสามารถเลือกธุรกรรมจนพอใจแล้วเพียงแค่ไปกดปุ่มแสดง QR Code จากตู้เอทีเอ็มให้เกิดการเชื่อมโยงตรวจสอบตัวตนและธุรกรรมที่ต้องการทำรายการแล้วให้เครื่องสั่งจ่ายเงินโดยใช้เวลาอันสั้น พร้อมส่งภาพใบบันทึกรายการไปเก็บในสมาร์ทโฟน แทนการทิ้งไว้ข้างเครื่องเอทีเอ็มให้เป็นช่องทางของมิจฉาชีพการทำรายการในรูปแบบนี้ เปรียบเสมือนธนาคารได้ให้บัตรชั่วคราวกับท่านซึ่งใช้ได้เพียงครั้งเดียวทำให้มีความปลอดภัยสูง และก่อนที่จะสามารถเข้าทำรายการ จะต้องผ่านระบบรักษาความปลอดภัยแบบสองปัจจัย คือ สมาร์ทโฟนและรหัสอีกสองชั้น นั่นคือ รหัสในการเข้าสู่โทรศัพท์ และอีกรหัสสำหรับการเข้าสู่ระบบโมบายแบงก์กิ้ง และภายใต้ความเชื่อที่ว่าท่านจะไม่ฝากโทรศัพท์ฯ และรหัสไว้กับผู้อื่น ในขณะที่บัตรเอทีเอ็มอาจวางอยู่ในลิ้นชัก พร้อมเขียนรหัสไว้ด้านหลังบัตรกันลืมการจำกัดจำนวนเงินที่ถอนได้ต่อวัน มิใช่เพื่อการจำกัดความเสี่ยงแต่เป็นความเชื่อของธุรกิจการเงินทั่วโลกว่าในช่วงเปลี่ยนถ่ายไปยังโลกไร้เงินสดอย่างเต็มรูปแบบซึ่งธุรกรรมแทบทั้งหมดจะเป็นอิเล็กทรอนิกส์ จำนวนเงินสดที่จะพกติดตัวของแต่ละคนเพียงพอในวงเงินประมาณ 100 ปอนด์ หรือ 100 ยูโร (เทียบเท่าเงินไทย 5,000 บาท)โลกกำลังเปลี่ยนแปลงไปด้วยความรวดเร็ว การใช้เทคโนโลยีไม่ได้ทำให้เกิดช่องว่างของมิจฉาชีพในการเข้าถึงการเงินของท่าน แต่ในทางกลับกัน หากท่านไม่ใช้เทคโนโลยีต่างหากที่สร้างโอกาสให้กับผู้ไม่หวังดีที่จะเข้าสู่บัญชีและการเงินของท่านแทน